Eesti otsib superstaari (neljas hooaeg)

"Eesti otsib superstaari" neljas hooaeg algas 13. veebruaril 2011 TV3-s. Saate tootis produktsioonifirma RUUT. Saate võitis Liis Lemsalu.
Teist hooaega järjest olid kohtunikud Mihkel Raud, Maarja-Liis Ilus ja Rein Rannap. Saateid juhtisid näitlejad Hele Kõrve ja Evelin Pang. 
Võitja sai auhinnaks 10 000 eurot ning plaadilepingu firmaga Universal Music. Saatesarjale järgnes "Eesti otsib superstaari" turnee, mille raames kõikide hooaegade võitjad koos paljude teiste saatest osa võtnutega esinesid Eesti linnades.
24. märtsist 2011 hakkas TV3 neljapäevaõhtuti üle kandma saatesarja lisasaadet, milles näidati lava taga toimuvat. Esimesed kolm saadet olid pühendatud eelmiste hooaegade võitjatele Birgit Õigemeelele, Jana Kasele ja Ott Leplandile, milles tehti ülevaade nende tegemistest pärast saate võitu. 
Eelvoorud.
2011. aasta eelvoorud toimusid 16. jaanuaril Pärnu Kontserdimajas, 22.–23. jaanuaril Tallinnas Solarise keskuses, Tartus moe- ja vabaajakeskuses Tasku ning 6. veebruaril Jõhvi Kontserdimajas. Vaid 60 lauljat said teatrivoorudesse edasipääsu andva "kollase kaardi".
Teatrivoorud.
Teatrivoorud toimusid 14.–15. veebruaril 2011 Tallinnas Salme Kultuurikeskuses. Kuna kuuekümnest osalejast vaid kakskümmend olid meessoost, siis kvalifitseerusid nad otse teise vooru. Neljakümnest neiust pääses teise vooru kakskümmend kaks. 
Teises voorus jagati osalejad duettidesse. Osalejatel oli võimalus esitada kas Ott Leplandi ja Lenna Kuurmaa "Sinuni" või James Morrisoni ja Nelly Furtado "Broken Stringsi". Pärast esitusi jaotati osalejad "Jah", "Võib-olla" ja "Ei" gruppidesse, millest esimesed kaks pääsesid teatrivoorude viimasesse vooru. 
Kolmandas voorus said tütarlapsed valida Janis Joplini loo "Piece of My Heart" ja Katy Perry laulu "Firework" vahel. Noormeestel oli võimalik valida Koit Toome hiti "Mälestused", Robbie Williamsi "Let me Entertain You" ja Kings of Leoni "Use Somebody" vahel. Stuudiovoorudesse pääsesid edasi kümme noormeest ja kümme tütarlast. 
Stuudiovoorud.
Stuudiovoorud toimusid 27. märtsil ning 3. ja 10. aprillil 2011. Esimeses voorus osalesid tütarlapsed, teises noormehed. Mõlemast voorust pääses edasi telefonihääletuse tulemuste põhjal kolm lauljat. Ülejäänud osalejate hulgast valisid kohtunikud kümme noort lauljat, kes osalesid kolmandas stuudiovoorus. Kolmandast stuudiovoorust pääsesid finaali neli osalejat. 
Esimene stuudiovoor.
Esimene voor toimus 27. märtsil 2011, milles osalesid kümme tütarlast.
Finaali pääsesid Triin Niitoja, Rosanna Lints, Teele Viira &lt;br&gt;
" Kolmandasse vooru pääsesid (kohtunike valikul) Katrin-Merili Poom, Liis Lemsalu, Liis Reisner, Marilyn Ollep, Marit Kesa, Raahel Pilpak."
Teine stuudiovoor.
Teine voor toimus 3. aprillil 2011. Selles osalesid 9 noormeest. 
Finaali pääsesid Leemet Onno, Imre Saarna, Jaan Lehepuu. &lt;br&gt;
" Kolmandasse vooru pääsesid (kohtunike valikul) Artjom Savitski, Kevin Johannson, Lauri Atsov, Mikk Tivas. "
Kolmas stuudiovoor.
Kolmas voor toimus 10. aprillil 2011. Selles osales 10 esinejat, kes valiti kohtunike poolt nende seast, kes kahes eelmises stuudiovoorus finaali ei saanud. 
Finaali pääsesid Liis Lemsalu, Kevin Johannson, Artjom Savitski.&lt;br&gt;
" Finaali pääses (kohtunike valikul) Katrin-Merili Poom. "
Finaalid.
Top 10.
Esimene finaalsaade toimus 17. aprillil 2011. Saate teemaks oli "Suured lood", mis tähendab, et osalejad pidid esitama väga kuulsaid hitte. 
Top 9.
Teine finaalsaade toimus 24. aprillil 2011. Finalistid laulsid eestikeelseid laule.
Top 8.
Kolmas finaalsaade toimus 1. mail 2011. Finalistid laulsid 1970. ja 1980. aastate tantsulugusid.
Top 7.
Neljas finaalsaade toimus 8. mail 2011. Finalistid laulsid laule, mille on kuulsaks laulnud maailma parimad sooloartistid.
Top 6.
Viies finaalsaade toimus 15. mail 2011. Osalejad laulsid Big Bandi lugusid Bel-Etage'i orkestri saatel. 
Top 5.
Kuues finaalsaade toimus 22. mail 2011. Osalejad laulsid laule oma sünniaastast ja kohtuniku lugu. 
Top 4.
Seitsmes finaalsaade toimus 29. mail 2011. Osalejad laulsid laulu, mille on kirjutanud Hendrik Sal-Saller. Liis Lemsalu esitas laulu "Den fyrste sang eg høyra fekk" (sõnad 1877), mille teksti autors on norra proosakirjanik ja luuletaja Per Sivle (1857–1904).
Top 3.
Kaheksas finaalsaade toimus 5. juunil 2011. Võistlejad esitasid ühe armastusloo ja dueti tuntud eesti lauljaga. Külalisesinejatena astusid saates üles Getter Jaani ja Koit Toome, kes esitasid laulu "Valged ööd".
Duetid:
Superfinaal.
Superfinaal toimus 12. juunil 2011 Solarise keskuses Tallinnas. Superfinalistid esitasid varem esitatud loo, mida peavad parimaks, isamaaline laul ja võidulugu. Saates astusid üles külalisesinejatena saatejuhid Evein Pang ja Hele Kõrve lauluga "Üks imelik masin" ning Soome poplaulja Kim Herold looga "Before I Marry You". Koos astusid üles ka superfinalistid Liis Lemsalu ja Artjom Savitski lauluga "Addicted to Love". "Eesti otsib superstaari" neljanda hooaja võitjaks valisid vaatajad telefonihääletusega Liis Lemsalu.
Eesti Superstaar Live Tuur 2011.
5.–22. juunini astusid Eesti linnades üles "Eesti otsib superstaari" viis viimast superfinalisti Rosanna Lints, Teele Viira, Triin Niitoja, Artjom Savitski ja 
Liis Lemsalu, lisaks kellele astusid kaheksas linnas toimunud kontsertidel üles ka juba tunnustatud lauljad Ott Lepland, Koit Toome, Lenna Kuurmaa ja Getter Jaani. Piletid tuurile olid saadaval Piletilevist.
Tuuri lugude kava.
Teele Viira
Triin Niitoja
Rosanna Lints
Ott Lepland
Ott Lepland ja Lenna Kuurmaa
Lenna Kuurmaa
Artjom Savitski
Liis Lemsalu
Getter Jaani
Koit Toome
Getter Jaani ja Koit Toome